ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΤΑ ΠΡΟΣΩΠΑ, ΟΙ ΚΑΤΑΣΤΑΣΕΙΣ, ΟΙ ΟΡΓΑΝΙΣΜΟΙ ΚΑΙ ΤΟ ΕΥΡΥΤΕΡΟ ΠΛΑΙΣΙΟ ΕΙΝΑΙ ΦΑΝΤΑΣΤΙΚΑ
ΓΡΑΦΕΙΟ ΥΠΕΥΘΥΝΟΥ ΠΑΡΚΙΝΓΚ
Όχι.
ΓΡΑΦΕΙΟ ΥΠΕΥΘΥΝΟΥ ΠΑΡΚΙΝΓΚ
ΡΙ ΤΖΕΟΝΓΚ ΧΕΟΚ
Γιατί δεν το σήκωνες;
Ρι Τζέονγκ Χέοκ.
Πολύ χαίρομαι
που ήρθες στη Νότια Κορέα.
Δεν το περίμενα. Με εντυπωσίασες.
Είμαι με τη Γιουν Σε-Ρι.
Ξέρεις πως κανείς μας δεν μπορεί να καλέσει την αστυνομία.
Δεν θα περιμένω πολύ.
Άφησε το τηλέφωνο ανοιχτό κι έλα αμέσως.
Αν κάνεις καμιά εξυπνάδα, θα της φυτέψω μια σφαίρα στο κεφάλι.
Κοίτα ευθεία και προχώρα.
Αν της πειράξεις έστω και μια τρίχα απ' τα μαλλιά,
θα σε σκοτώσω.
ΠΙΝΑΚΑΣ ΕΛΕΓΧΟΥ ΦΩΤΙΣΜΟΥ
Τσο Τσέολ Γκανγκ!
Κομμένες οι μαλακίες!
Λέει ψέματα.
Έχει όπλο.
Είμαι καλά. Φύγε!
Γιατί έσβησαν τα φώτα;
Έγινε διακοπή ρεύματος στο κτήριο;
Πάμε να τσεκάρουμε. Πού είναι το μηχανοστάσιο;
Το μηχανοστάσιο;
Θέλω να μάθω πώς έγινε μέλος της ομάδας ασφαλείας.
Και να προσλάβεις άλλους για τη νυχτερινή βάρδια,
για να μην ξανασυμβεί κάτι παρόμοιο.
Όχι.
Ας μην καλέσουμε την αστυνομία.
Στείλε μου τα βίντεο απ' τις κάμερες ασφαλείας.
Φρόντισε να μη βγει παραέξω.
Εντάξει. Βρήκες το τηλέφωνό μου;
Ναι, αλλά φαίνεται σαν να πέρασε από πάνω του αυτοκίνητο.
Δεν νομίζω πως μπορείτε να το χρησιμοποιήσετε.
Εντάξει. Ας συνεχίσουμε τη συζήτηση αύριο.
Πώς είναι;
Ένα μικρό κόψιμο έχει μόνο. Τίποτα σοβαρό.
Περιποιήθηκα την πληγή.
Αλήθεια, ποιος είναι;
Είναι ο...
Σας ευχαριστώ που ήρθατε.
Φαντάζομαι ότι ξέρετε τι θα πω.
Σας παρακαλώ να το κρατήσετε μυστικό.
Υπάρχει κάποιος άντρας;
Ναι.
Ωραία. Είναι πιο ανόητη απ' ό,τι νόμιζα.
Ερωτοτροπεί μια τέτοια κρίσιμη περίοδο;
Όμως...
γιατί κάλεσε γιατρό στο σπίτι και δεν τον πήγε στο νοσοκομείο;
Έχει φέρει ποτέ η Σε-Ρι
κάποιο φλερτ της στο σπίτι;
Δεν πέρασε πολύς καιρός από τότε που σε πυροβόλησαν στον ώμο.
Και τώρα σε μαχαιρώνουν;
Μια γρατζουνιά είναι. Δεν χρειάζεται να κάνεις έτσι.
Όχι.
Χρειάζεται.
Και...
Δεν μπορώ να το πιστέψω ότι το κάθαρμα ο Τσο Τσέολ Γκανγκ
έβγαλε ψεύτικη ταυτότητα κι έπιασε δουλειά στην εταιρεία μου.
Δεν μπορώ να τον συγχωρήσω.
Στον Βορρά δεν μπορούσα να κάνω τίποτα, αλλά εδώ τα πράγματα διαφέρουν.
Με προστάτεψες.
Πρέπει να φοβήθηκες πολύ.
Νιώθεις ευγνωμοσύνη, σωστά;
Τότε...
μην πας πουθενά μέχρι να γιατρευτεί η πληγή.
Μόνο μέχρι να γιατρευτεί.
Υποσχέσου μου.
Όταν γιατρευτεί...
ακόμα κι αν εξαφανιστείς ξαφνικά...
θα το δεχτώ.
Στο Γκανγκσάν-Ρι, στην περιοχή Γκανγκγουόν,
βρέθηκε τούνελ που οδηγεί σε σπηλιά
όπου φυλάσσονται γαρίδες τουρσί.
Σύμφωνα με τις πρώτες έρευνες,
το τούνελ φαίνεται
να οδηγεί στο εγκαταλελειμμένο ορυχείο
του Τζεουνγκσάν-Ρι, στην Γκανγκγουόν της Βόρειας Κορέας,
που βρίσκεται σε απόσταση 9,296 μέτρων από τη σπηλιά.
Μείνετε συντονισμένοι για τις εξελίξεις...
Καλώς ορίσατε.
Κυρία Γιουν, είστε σίγουρη; Αυτό το μέρος είναι λιγάκι...
Μην ανησυχείς.
Είμαι μια γυναίκα...
που κατάφερε...
και πέρασε...
από σαράντα κύματα...
κι ακόμα χειρότερα.
Η Σεούλ είναι η έδρα μου.
Γεια σας.
Μένετε στα διαμερίσματα 25-1, 25-2 και 25-3.
Όπως ίσως μάθατε, από σήμερα μου ανήκουν
τα κτήρια στα οποία κατοικείτε.
-Τι; -Τι είπε;
Όμορφη είναι.
Έχω
μια μικρή έκπληξη για εσάς.
Πριν από μία εβδομάδα,
ένα τσούρμο παλικάρια απ' τη γειτονιά που μιλούν Κινέζικα και Κορεάτικα
έμπλεξαν σε καβγά με έναν γοητευτικό άντρα.
Πιστεύω πως όλοι θα γνωρίζετε το περιστατικό.
Δεν ξέρουμε τίποτα.
Τι υπαινίσσεσαι;
Δεν ξέρετε τίποτα;
Πώς γίνεται να μην ξέρετε, όταν εδώ πετούσαν μαχαίρια στον αέρα;
Κινέζικα;
Ξέρει και μιλάει Κινέζικα;
Αναμένω πληροφορίες για τους εμπλεκόμενους.
Και για το ποιος κρύβεται από πίσω.
Αυτός που θα μου φέρει ατράνταχτες αποδείξεις
δεν θα χρειάζεται να πληρώνει ενοίκιο και λογαριασμούς
από εδώ και πέρα.
-Σοβαρά; -Θα μένει δωρεάν;
Και κάτι ακόμα.
Κοιτάξτε καλά αυτήν τη φωτογραφία.
Όποιος βρει αυτόν εδώ τον άντρα θα ανταμειφθεί.
Όσο πιο γρήγορα τον βρείτε, τόσο μεγαλύτερη θα είναι και η αμοιβή.
-Ποιος είναι; -Γεια σας.
Τον έχεις δει;
Όχι.
Πώς θα τον βρούμε;
Αδερφέ.
-Ψάχνω να βρω κάποιον. -Θα σου στείλω φωτογραφία.
Εντυπωσιακό!
Μοιάζατε ατρόμητη.
Πάντα ξεπληρώνω.
Και την κακία και την ευγένεια.
Και, επί τη ευκαιρία,
εκείνος ο φίλος σου που μου ανέφερες,
ο ασφαλιστής μου...
Τον Σου-Τσαν λέτε;
Πόσο χαίρομαι για εκείνη!
Δεν σου ζητάμε πια αποζημίωση.
Όμως, δεν μπορέσαμε να σταματήσουμε την απόλυση.
Νόμιζα πως όλα θα ήταν εντάξει, τώρα που η κα Γιουν Σε-Ρι είναι ζωντανή.
Οι από πάνω επιμένουν στο αρχικό σχέδιο.
Τι να κάνω;
Εντολές ακολουθώ.
Λυπάμαι.
Γεια σου, κύριε Παρκ Σου-Τσαν.
Με γνωρίζεις;
Είμαι η Εύα Βισνιέρσκα της Κορέας.
Η Γιουν Σε-Ρι.
Έμαθα τι έκανες για εμένα όσο έλειπα.
Να ψάξουμε στην Αποστρατιωτικοποιημένη Ζώνη.
Τσανγκ-Σικ, δες τι βρήκα. Ας μη χάσουμε τις ελπίδες μας. Είναι νωρίς ακόμα.
Να δούμε αν υπάρχουν κι άλλα ερημονήσια στην Κίτρινη Θάλασσα.
Θα υπάρχουν κι άλλα. Η κυρία Γιουν είναι ζωντανή.
Δεν με ξέρεις καθόλου.
Αλλά ήθελες να επιστρέψω ζωντανή
περισσότερο απ' όλους.
Όχι, δεν σημαίνει κάτι. Για εμένα το έκανα.
Δεν ήρθα εδώ για να σου εκφράσω την ευγνωμοσύνη μου.
Όσο έλειπα, τηλεφωνούσες κατά μέσο όρο
37 φορές τη μέρα στον κύριο Χονγκ.
Ναι, βλέπετε... Είχα πράγματα να του πω.
Κι έστειλες εκατοντάδες email και μηνύματα στο κινητό.
Είχα στοιχεία να του στείλω.
Η εμμονή σου σε οδήγησε και την ανακάλυψες.
Τη φωνή της Σε-Ρι ένα.
Εδώ Σε-Ρι ένα.
Το άκουσες; Τι πιστεύεις; Είναι η φωνή της;
Ναι, είναι.
Η φωνή της δεν είναι;
Ναι. Ήμουν πολύ χαρούμενος τότε.
Θαυμάζω την εμμονή.
Γι' αυτό, θα ήθελα...
-να σου προσφέρω μια δουλειά. -Τι;
Ξέρω πως τα πηγαίνεις πολύ καλά στην τωρινή σου θέση.
Όχι, καμία σχέση.
Βασικά, μόλις απολύθηκα...
Θα σου δώσω μισθό τρεις φορές μεγαλύτερο.
Και πολλές ειδικές απολαβές. Τι λες;
Ακούγεται υπέροχο, κυρία Γιουν.
Σας ευχαριστώ πολύ.
Εγώ θα έπρεπε να σε ευχαριστώ, κύριε Παρκ Σου-Τσαν.
Καφέ εδώ φτιάχνουμε με αυτό κι όχι με καζάνι.
ΑΠΑΓΟΡΕΥΕΤΑΙ Η ΕΙΣΟΔΟΣ
Την πλησίασε πολύ πιο γρήγορα απ' ό,τι υπολόγιζα.
ΑΣΠΙΔΑ ΠΡΟΣΤΑΣΙΑΣ
ΛΗΨΗ
ΑΠΟΚΡΥΠΤΟΓΡΑΦΗΣΗ
Το Κυνηγόσκυλο έπιασε δουλειά εκεί μέσω της εταιρείας φύλαξης NVD.
Ο CEO της NVD είχε συμμετάσχει παλιότερα στην επιχείρηση προστασίας του.
Ο Τσο Τσέολ Γκανγκ υπέθαλπε εγκληματίες
απ' τη Νότια Κορέα κι άλλες χώρες έναντι χρημάτων.
Και τώρα τον βοηθούν αυτοί εδώ.
Είναι πιο έξυπνος και πιο μεθοδικός απ' ό,τι νόμιζα.
Τώρα που ξέρει ότι είμαι εδώ,
δεν θα δράσει επιπόλαια.
Σύντομα, όμως, κάτι θα σκεφτεί.
ΑΝ ΕΧΕΙΣ ΑΥΤΟΠΕΠΟΙΘΗΣΗ, ΕΔΩ ΕΙΜΑΙ!
ΟΧΙ ΓΙΑ ΔΕΙΛΟΥΣ! ΛΗΨΗ ΠΑΙΧΝΙΔΙΟΥ
ΣΑΟΥΝΑ
Ας ανακεφαλαιώσουμε τι καταφέραμε σήμερα.
-Εντάξει. -Εντάξει.
Θα αρχίσω εγώ.
Σήμερα, προκειμένου να μάθω τι κάνει η κυρία Γιουν Σε-Ρι...
-Γιατί δεν τρώμε κάτι σε κρέας; -Τέλεια!
Ρύζι με χοιρινή τηγανιά;
Πήγα απ' τα γραφεία και περίμενα στην αίθουσα αναμονής,
για να συλλέξω πληροφορίες.
Θεέ μου, σοκαρίστηκα τώρα!
Το ξέρω. Είμαι περίεργη να δω τι θα συμβεί.
Πάμε να φύγουμε.
Κρυφακούγοντας συζητήσεις τρίτων,
συνέλεξα αρκετές χρήσιμες πληροφορίες
που γνωρίζουν μόνο οι υπάλληλοι εκ των έσω.
Κυρία Γιουν, έχετε αλλάξει πολύ.
Τι θες να πεις;
Παλιά τρώγατε συνέχεια μόνη σας.
Συνειδητοποίησα ότι έχω πιο πολλή όρεξη όταν τρώω με παρέα.
Δεν το ήξερα αυτό πριν.
Αλήθεια, κυρία Γιουν. Σε ποιον στέλνετε μηνύματα τόση ώρα;
Μήπως βγαίνετε
ραντεβουδάκι;
Όχι.
-Μάλιστα. -Μάλιστα.
Δεν βγαίνετε.
Τελείως βλακεία ήταν αυτό που είπα.
Φυσικά και δεν βγαίνετε.
Ο κύριος Νο απ' το τμήμα μάρκετινγκ
και η κα Γιανγκ απ' τις πωλήσεις
έχουν σχέση.
-Τι; -Τι;
Η σύζυγος του κυρίου Νο έστειλε ανώνυμο γράμμα στην εταιρεία.
Είναι παντρεμένος;
Ναι.
Άρα, οι σαπουνόπερες δεν υπερβάλλουν.
Αυτό ανακάλυψες;
Και δεν είναι μόνο αυτό.
Η κυρία Γιανγκ δεν είναι η μόνη με την οποία έχει σχέση ο κύριος Νο.
Απίστευτο!
Έκανα λίστα.
Η γυναίκα του κυρίου Νο θα έχει φτάσει στα όριά της προφανώς.
-Σωστά. -Όντως.
Γιατί κάθισες κι άκουσες όλα αυτά;
Καμία σχέση δεν έχουν με τη Γιουν Σε-Ρι.
Σκέφτηκα ότι μπορεί να μιλούσαν γι' αυτήν στο τέλος της συζήτησης.
Γι' αυτό δεν μπορούσα να φύγω.
Μιλάς τόση ώρα
και τελικά τίποτα δεν έμαθες. Αυτό λες;
Εσύ, Τσι Σου, για πες μας. Τι κατάφερες;
Λεφτά είναι;
Πήγα στο Γκάνγκναμ, στην καρδιά του καπιταλισμού,
και πήρα λεφτά απ' τον εχθρό.
Είχες πει πως θα πήγαινες να ψάξεις
το σπίτι της Σε-Ρι στο Τσέονγκνταμ-Ντονγκ.
Αυτό είναι σαν να ψάχνεις ψύλλο στ' άχυρα.
Γι' αυτό και σκέφτηκα ένα σχέδιο για να στενέψει το πεδίο έρευνας.
Τι σχέδιο;
Η Γιουν Σε-Ρι είχε πει ότι τρώει κρέας
-δύο φορές τη μέρα. -Ναι.
Η λέξη κρέας μπορεί να σημαίνει μοσχάρι, χοιρινό ή κοτόπουλο.
-Ναι. -Όντως.
Έτσι, αποφάσισα να ποντάρω στο κοτόπουλο
και περίμενα στο πιο διάσημο κοτοπουλάδικο της γειτονιάς.
Θεέ μου,
μυρίζει υπέροχα.
Απλώς στεκόμουν εκεί.
Αλλά κάποιος μου έδωσε το κλειδί του αυτοκινήτου του.
Μάλλον επειδή αποπνέω αέρα εμπιστοσύνης.
Είσαι ο παρκαδόρος;
-Παρκαδόρος; -Κράτα τα ρέστα.
Μισό λεπτό...
Γεια σας. Παρκάρετε το αυτοκίνητό μου;
Ο παρκαδόρος δεν είστε;
Ορίστε.
Ποιος είσαι εσύ;
Μάλλον έγινε παρεξήγηση.
Δεν ήρθε ο παρκαδόρος στη δουλειά σήμερα
και ξαφνιάστηκα που σε είδα να παρκάρεις.
Ζητώ συγγνώμη.
Βασικά, μας λείπουν άτομα σήμερα. Έψαχνα για εξτρά βοήθεια.
Οδηγείς μηχανάκι;
Μηχανάκι;
Από πριν περπατήσω.
Λοιπόν;
Έγινες ντελιβεράς;
Σκεφτείτε το κι έτσι.
Πηγαίνοντας παραγγελίες από πόρτα σε πόρτα,
ίσως βρισκόμουν στο σπίτι της Σε-Ρι, που τρελαίνεται για κρέας.
Φοβερό!
Λοιπόν; Πήγες παραγγελία στο σπίτι της Σε-Ρι;
Πήγα παραγγελίες σε πολλά μέρη σήμερα.
-Γέονγκ-Μπάε. -Ναι.
Μισό τηγανητό, μισό πικάντικο. Στο 203, βίλα Γκαενάρι, κτήριο 1.
Εντάξει.
Δύσκολη η πρώτη μέρα, έτσι;
Φάε και ξεκουράσου μέχρι την επόμενη παραγγελία.
Εντάξει. Ευχαριστώ.
ΟΛΑ ΕΙΝΑΙ ΥΠΕΡΟΧΑ ΣΤΟ ΚΟΤΟΠΟΥΛΑΔΙΚΟ ΜΑΣ
Αφήστε με ένα λεπτό να κάνω διάλειμμα.
Ο αριθμός που καλέσατε είναι κατειλημμένος. Παρακαλώ καλέστε...
Λοιπόν, βρήκες το σπίτι της ή όχι;
Υποθέτω
πως σήμερα έφαγε μοσχάρι.
Αλλά πιστεύω πως τρώει κοτόπουλο μία φορά στις τρεις μέρες τουλάχιστον.
Άρα, έκανες μια τρύπα στο νερό σαν κι εμένα.
Εσείς οι δύο θα εκτελούσατε την αποστολή σας σε Ίντερνετ καφέ,
το βασίλειο της πληροφορίας στη Νότια Κορέα.
Τζου Μέοκ, πώς πήγε;
Σήμερα ήταν η πρώτη μέρα,
γι' αυτό κι εστιάσαμε στο να κατανοήσουμε το σύστημα.
Προσπαθήσαμε να αναλύσουμε το σκεπτικό των Νοτιοκορεατών,
-για να μάθουμε τι αισθάνονται. -Σειρές είδατε;
Ναι.
Όχι!
Μη, Ντάε-Γκιλ. Θεέ μου.
Μην πεθάνεις έτσι.
Θεούλη μου.
ΑΠΕΛΠΙΣΜΕΝΟΣ ΜΑΧΗΤΗΣ
ΝΤΟΜΑΤΟΚΑΛΛΙΕΡΓΗΤΗΣ
"Θέλω...
να συνάψουμε...
συμμαχία".
"Θέλω να συνάψουμε συμμαχία".
Η ΠΡΟΣΚΛΗΣΗ ΣΑΣ ΑΠΟΡΡΙΦΘΗΚΕ
Ο ΝΤΟΜΑΤΟΚΑΛΛΙΕΡΓΗΤΗΣ ΣΑΣ ΚΑΛΕΙ ΣΕ ΜΟΝΟΜΑΧΙΑ
ΑΠΟΔΟΧΗ ΠΡΟΚΛΗΣΗΣ
ΕΚΚΙΝΗΣΗ
ΧΑΣΑΤΕ
ΖΩΝΗ ΚΙΝΔΥΝΟΥ. ΦΥΓΕΤΕ.
Δεν θα περάσει έτσι αυτό, Απελπισμένε Μαχητή.
Τζέονγκ Χέοκ.
Πού πας;
Βασικά...
Έχω να συναντήσω κάποιον.
Τι; Θα πας να δεις...
Όχι.
Όπως και να 'χει, δεν γίνεται να βγεις.
Η πληγή σου δεν έχει γιατρευτεί ακόμα.
Είναι επικίνδυνο να βγεις έξω.
Η έξοδος 3 του σταθμού Τσέονγκνταμ είναι κοντά;
Κοντά είναι, αλλά...
Δεν είναι επικίνδυνος. Θέλω μόνο να του πω δυο λογάκια.
Μια στιγμή.
Έλαβα μια ενημέρωση νωρίτερα.
Αγόρασες εργαλεία σ' ένα παιχνίδι;
Για μια στιγμή θα βγω.
Δεκαπέντε λεπτά μόνο.
Μην κάνεις βήμα.
Έπαιζες βίντεο γκέιμ;
Είπες να κάτσω στο κομπιούτερ αν βαρεθώ.
Ναι, το είπα.
Όμως...
Έγινες ήδη μάγος 4ου επιπέδου;
Κέρδισα διακρίσεις σε πολλούς διαφορετικούς κόσμους.
Πήρα το κολάι και μετά δεν μπορούσα να σταματήσω.
Αγόρασες πολλά εργαλεία.
Είμαι μάγος, ξέρεις.
Για να κερδίσω πόντους στο πεδίο της μάχης,
χρειάστηκα πολλές αναβαθμίσεις.
Για να περιπολήσω το πεδίο της μάχης και να επιβιώσω στις μονομαχίες,
χρειάστηκα φύλακες.
Η συλλογή πύργων δεν ήταν αρκετή.
Τέλος πάντων, ήταν δύσκολη μάχη.
Μάλιστα.
Τότε, πρέπει να ξεκουραστείς μετά από μια τόσο εξαντλητική μάχη.
Πού πας;
"Ας ΣΜ";
Τι θα πει αυτό, Τζέονγκ Χέοκ;
Ούτε εγώ ήξερα τι σήμαινε και το έψαξα.
Θα πει "Ας συναντηθούμε για να μονομαχήσουμε".
Δηλαδή θα βρεθείς με αυτόν τον παίκτη για να μονομαχήσετε;
Στην έξοδο 3 του σταθμού Τσέονγκνταμ;
Δεν καταλαβαίνεις.
Χρησιμοποιεί βίαια λόγια που πληγώνουν
κι έχει επικίνδυνες τάσεις.
Πρέπει να τον κατσαδιάσω, για να μάθει να φέρεται.
Βγάλε το μπουφάν σου.
Κάθισε.
Αποσυνδέσου.
Θα με περιμένει αυτήν τη στιγμή.
Αποσυνδέσου, είπα.
ΣΤΑΘΜΟΣ ΤΣΕΟΝΓΚΝΤΑΜ
Το ήξερα.
Ο Ντοματοκαλλιεργητής είναι δειλός.
ΣΤΑΘΜΟΣ ΤΣΕΟΝΓΚΝΤΑΜ
Ενεργοποίησα το παιδικό προφίλ.
Δεν θα έχεις πρόσβαση σε παιχνίδια και σάιτ ενηλίκων.
Θα μπορείς να σερφάρεις στο Ίντερνετ μόνο δύο ώρες την ημέρα.
Τα βίντεο γκέιμ είναι επικίνδυνα για ανταγωνιστικούς τύπους σαν εσένα.
Έλεος, το παρακάνεις.
Όχι, καθόλου.
-Ναι. -Όχι.
Σου είπα να συλλέξεις πληροφορίες
κι εσύ κανόνισες μονομαχία με κάποιον Ντοματοκαλλιεργητή;
Συγγνώμη.
Έλεος.
Εσύ, Γκουάνγκ Μπέομ;
Ήθελα να ψάξω τη γειτονιά στην Τσέονγκνταμ-Ντονγκ.
Αλλά συνάντησα αναπάντεχα εμπόδια.
Τι συνέβη;
Σε κάθε βήμα που έκανα, με πλησίαζε κόσμος και...
μου έδιναν τέτοιες κάρτες.
Τι κάρτες είναι αυτές;
SN;
YJ;
JYB;
Τι σημαίνουν οι κωδικοί;
Τι έλεγαν όταν σ' τις έδιναν;
Είσαι μέλος κάποιου πρακτορείου;
Είσαι ακριβώς αυτό που ψάχνουμε.
Αυτό που ψάχνουν;
Από την ΕΥΠ να ήταν;
Γκουάνγκ Μπέομ, σε ανακάλυψαν;
Εγώ δεν μοιάζω να είμαι από άλλη χώρα και κυκλοφορώ άνετα παντού.
Εσύ, όμως, μάλλον αποπνέεις κάτι απ' τον Βορρά.
Ζητώ συγγνώμη.
Πρέπει να φοράς μάσκα και να χαμηλώνεις το βλέμμα
όταν βγαίνεις.
Εντάξει.
Είναι πολύ πιο δύσκολο απ' ό,τι περίμενα
να βρούμε αυτούς τους δύο.
Συμφωνώ.
Δεν είναι καθόλου εύκολο.
Μας τελειώνουν και τα χρήματα.
Είχαμε νέα απ' τον ταγματάρχη Τσο.
Λέει πως είδε τον Ρι Τζέονγκ Χέοκ στη Νότια Κορέα.
Θα κανονίσει με την οικογένεια της Γιουν Σε-Ρι
να τη φέρει εδώ και να αποκαλυφθούν τα πάντα.
Ξέρεις κάτι; Αν κάτι πάει στραβά,
μπορεί να βρεθώ μπλεγμένος.
Είμαι σίγουρος πως ο διευθυντής της ΓΠΥ γνωρίζει τι συμβαίνει.
Μην κάνετε βιαστικές κινήσεις πριν ξεκαθαρίσουν τα πράγματα.
Μάλιστα, κύριε.
ΑΛ
Γιατί δεν κοιμάσαι τέτοια ώρα;
Νταν.
Είμαι χωρίς ηλεκτρικό ρεύμα όλη μέρα.
Καλό είναι αυτό.
Θα είναι σκοτεινά. Κάνε ησυχία και κοιμήσου.
Κάνει πολύ κρύο και είμαι άρρωστος.
Μου τελειώνει και η μπαταρία στο...
Να πάρει.
Αν λέει ψέματα, θα το πληρώσει ακριβά.
Γκου Σέουνγκ-Τζουν;
Ναι.
-Θεέ μου! Τι... -Μη!
Τι κάνεις εδώ;
Εσύ τι λες; Πεθαίνω.
Τα μάτια μου τσούζουν.
Δεν το πιστεύω. Βλέπω την ανάσα μου.
Σήκω.
Όχι, κάνει κρύο.
Δεν χτυπάνε τους ασθενείς.
Μου έφτιαξες χυλό;
Σ' ευχαριστώ.
Λίγο να έψαχνες, θα έβρισκες τον κλίβανο
και τα ξύλα.
Ποιος περιμένει να βρει κλίβανο σε διαμέρισμα;
Ο χυλός είναι καταπληκτικός.
Είναι στ' αλήθεια
τόσο καλός;
Είναι πολύ αλμυρός.
Μη, μου αρέσει.
Μπορεί να φαίνομαι ότι ήμουν πλούσιος μια ζωή,
αλλά, αν σου πω την ιστορία μου, θα σου φέρει δάκρυα στα μάτια.
Αυτός ο χυλός μού θυμίζει την εποχή που τρώγαμε χυλό για να επιβιώσουμε.
Ένα από τα ψέματά σου είναι κι αυτό;
-Τι; -Νόμιζες πως δεν είχα ιδέα
τι σόι άνθρωπος ήσουν στον Νότο;
Γιατί θες να το διαβάσεις;
Βασικά,
για να περάσει η ώρα.
Όταν διέλυσε η Σε-Ρι τον αρραβώνα σας,
το έσκασες, αφού βούτηξες χρήματα απ' τον μικρό της αδερφό.
Γκου, Βρετανός επιχειρηματίας.
Εσύ δεν είσαι αυτός;
Ξέρεις και να συλλέγεις πληροφορίες.
Είσαι, πράγματι, η τέλεια γυναίκα.
Αν προσπαθείς να με εξαπατήσεις, τζάμπα κάνεις όνειρα.
Δεν κάνω τέτοια όνειρα.
Όταν δοκίμασα τον χυλό,
μου θύμισε το παρελθόν
και το τελευταίο δείπνο
με την οικογένειά μου.
Ο πατέρας μου έπεσε θύμα απάτης από κάποιον που εμπιστευόταν,
κι έχασε την εταιρεία του.
Έτσι, καταλήξαμε μετανάστες στην Αγγλία.
Δυσκολεύτηκα πολύ...
να συνηθίσω το φαγητό εκεί.
Τίποτα δεν μου άρεσε και δεν είχαμε αρκετά χρήματα.
Μια μέρα, φάγαμε χυλό...
για βραδινό,
με μπόλικο αλάτι.
Κι αυτό ήταν το τελευταίο οικογενειακό σας δείπνο;
Λίγο αργότερα, πέθανε ο πατέρας μου και η μητέρα μου ξαναπαντρεύτηκε.
Κι εγώ πήγα εσωτερικός σε σχολείο.
Είδες τι συνέβη στον πατέρα σου όταν έπεσε θύμα απάτης.
Γιατί εξαπατάς άλλους ανθρώπους;
Θέλω να διευκρινίσω
πως ήταν ο τρόπος μου να πάρω εκδίκηση.
Εννοείς
πως υπεύθυνη για την καταστροφή της επιχείρησης του πατέρα σου
είναι η οικογένεια της Σε-Ρι;
Ακριβώς.
Γι' αυτό...
ήθελα να αποκαταστήσω τα πράγματα.
Αρχικά, ήθελα να γίνω γαμπρός του,
για να μπω στο στρατόπεδο του εχθρού, σαν τον Δούρειο Ίππο.
Εγώ δεν θα σε ερωτευτώ.
Τα βλέπω όλα καθαρά.
Θέτεις τις βάσεις για κάτι μεγαλύτερο.
Θέλεις να με παντρευτείς, για να γίνουν όλα δικά σου.
Κι αυτό δεν θα συμβεί.
Μεγάλωσα σε δύσκολη οικογένεια,
γι' αυτό και κόβει το μάτι μου.
Πάρε λίγα χρήματα απ' τον αδερφό μου και τελείωνε.
Απέτυχα, γιατί η Σε-Ρι παραείναι έξυπνη.
Τα αδέρφια της, όμως, δεν είναι, κι έτσι είχα πιθανότητες.
Ο μικρός της αδερφός είναι πολύ άπληστος.
Οι άπληστοι άνθρωποι πέφτουν θύματα απάτης
πολύ εύκολα.
Αρχικά,
νόμιζα ότι, αν πάρω πίσω τα χρήματα που έχασε ο πατέρας μου,
θα έχω πάρει την εκδίκησή μου.
Συνέχισε.
Αφού εξαπάτησαν τον μπαμπά μου, ήταν δίκαιο να θέλω να τους εκδικηθώ.
Για κάποιον λόγο, όμως, δεν ικανοποιήθηκα.
Μόνο πονοκέφαλο μου προκάλεσε.
Κάποιος κάποτε μου είπε
πως η τέλεια εκδίκηση είναι να ζήσεις ευτυχισμένος.
Επομένως, αν επιστρέψω τα χρήματα
και ζήσω μια ευτυχισμένη ζωή χωρίς άλλα βαρίδια,
αυτή θα είναι η εκδίκησή μου. Σωστά, κυρία Σέο;
Ποιος σου είπε τέτοιες ανοησίες;
Αν κάποιος με κάνει να κλάψω,
θα τον κάνω να χύσει αιμάτινα δάκρυα. Αυτό θα πει εκδίκηση.
Είσαι στ' αλήθεια καταπληκτική.
Πώς θα πάρεις εκδίκηση, αν είσαι αρρωστιάρης και ξαπλώνεις;
Πρέπει να φροντίσεις να ανακτήσεις τις δυνάμεις σου,
για να επιστρέψεις στον Νότο και να καταστρέψεις την οικογένειά της!
Μου λες ότι πρέπει να πάρω εκδίκηση εγώ; Ή πως θα εκδικηθείς εσύ;
Δες την...
Τι κάνεις; Αλκοόλ είναι αυτό.
Περίμενε. Μη!
Τζέονγκ Χέοκ, τι κάνεις εκεί πέρα μόνος σου;
Θέλεις μία;
Ναι. Αλλά όχι μπίρα. Θέλω κάτι πιο δυνατό.
Μέθυσα.
Μέθυσες;
Τελείως.
Χαίρομαι.
Χαίρεσαι;
Αν έχεις μεθύσει...
θέλω να σου πω κάτι.
Δηλαδή; Τι θέλεις να πεις;
Ότι είμαι όμορφη;
Όχι.
Πώς είσαι τόσο απότομος κι όταν είσαι μεθυσμένος;
Τότε, τι;
Θέλω να πω...
ότι δεν θέλω να φύγω.
Δεν θέλω να γυρίσω πίσω.
Θέλω να μείνω εδώ...
μαζί σου.
Νομίζω πως θα ξεμεθύσω.
Τι;
Όχι, μη.
Δεν ξεμέθυσα.
Πες κι άλλα.
Είμαι τελείως μεθυσμένη τώρα.
Όταν περάσει το μεθύσι, δεν θα θυμάμαι τίποτα.
Γι' αυτό,
πες μου ό,τι θέλεις να μου πεις.
Θέλω...
να παντρευτούμε εδώ...
και να κάνουμε ένα μωρό που θα σου μοιάζει.
Θέλω ένα κοριτσάκι.
Εγώ θέλω
δίδυμα.
Τι; Δίδυμα; Θα ξεμεθύσω πάλι.
Ελπίζω πως όχι.
Εντάξει.
Συνέχισε.
Τι άλλο θέλεις να κάνεις μαζί μου;
Θα αρχίσω...
να παίζω πιάνο ξανά.
Ναι, να παίξεις.
Πρέπει.
Θα σου διοργανώσω συναυλία.
Μπορείς να παίξεις στο Κέντρο Τεχνών της Σεούλ με το ταλέντο σου.
Μισό λεπτό.
Μήπως να αγοράσω το Κέντρο Τεχνών;
Νομίζω πως μπορώ να το αγοράσω.
Είσαι στ' αλήθεια μεθυσμένη.
Έχω μεθύσει τελείως.
Δεν νομίζω να ξεμεθύσω ποτέ.
Θέλω να σε δω...
να έχεις γκρίζα μαλλιά
και ρυτίδες.
Να μεγαλώνεις.
Θα συνεχίσεις να είσαι όμορφη.
Φυσικά.
Θα μεγαλώσω με πολύ αργό ρυθμό.
Αν θες να το δεις,
θα πρέπει να μείνεις κοντά μου για πολύ μεγάλο διάστημα.
Ναι, θα πρέπει.
Τζέονγκ Χέοκ,
να μείνεις κοντά μου για πολύ μεγάλο διάστημα,
αλλά δεν επιτρέπεται να πίνεις παρέα με άλλους.
Τι;
Είσαι πολύ γοητευτικός όταν πίνεις.
Όταν σκέφτομαι πως άλλες γυναίκες μπορεί να σε δουν έτσι μεθυσμένο,
νιώθω τέτοια ανασφάλεια, που δεν θα μπορώ να κοιμηθώ.
Ας συμφωνήσουμε πως θα πίνεις μόνο στο σπίτι.
Εντάξει.
Θα πίνεις μόνο στο σπίτι.
Υποσχέσου μου.
Σφραγίδα.
Εκτύπωση και πλαστικοποίηση.
Καλημέρα, Νταν.
Θεέ μου!
Δεν κοιμήθηκε στο σπίτι χθες η Νταν;
Θεούλη μου, θα σπάσει το κεφάλι μου.
Απίστευτο.
Το είχε βάλει στόχο να αδειάσει το μπουκάλι χθες.
Πώς μπορεί και κοιμάται τόσο βαθιά
δίπλα σ' έναν απατεώνα;
Τόσο απερίσκεπτη είναι;
Ο συνδρομητής που καλέσατε δεν είναι διαθέσιμος.
Δεν απαντά;
Μιεόνγκ Σέοκ.
Ναι, πες μου.
Όλη μου τη ζωή,
ποτέ μου δεν είδα τι δύναμη σου προσφέρει το αστέρι του στρατηγού.
Αυτή είναι η ευκαιρία σου.
Δείξε μου τι εξουσία έχεις.
Τι;
Πώς;
Μάθε ό,τι μπορείς γι' αυτόν τον τύπο, τον Αλμπέρτο.
Εντάξει.
Πες πως έγινε.
Τι λέτε, μήπως να πάμε να την επισκεφτούμε;
Έχει μέρες να βγει απ' το σπίτι η κυρία Μα.
Τι σχέδιο έχετε;
Αν επισκεφτούμε μια γυναίκα που συνέλαβαν τον άντρα της
και την πληρώσουμε κι εμείς;
Έχεις δίκιο. Δεν ξέρουμε αν θα συλλάβουν
και την υπόλοιπη οικογένεια.
Είναι επικίνδυνο να πάμε.
Ναι, αλλά έχω μέρες να τη δω.
Δεν ξέρω καν αν έχει αρκετά ξύλα ή τρόφιμα.
Ακούστε.
Το Υπουργείο Ασφαλείας τους παρακολουθεί στενά.
Αν πάτε σπίτι της
και σας συλλάβουν μαζί με την οικογένειά της,
δεν θα μπορέσω να σας βοηθήσω, κι ας είμαι επικεφαλής.
Γι' αυτό, να είστε προσεκτικές.
-Εντάξει. -Εντάξει.
Έτοιμος;
Τζέονγκ Χέοκ, είσαι εκθαμβωτικός σήμερα.
Είπες πως είναι σημαντική η εκδήλωση.
Και πως θα έρθει πολύς κόσμος.
Ακριβώς. Γι' αυτό, χρειάζομαι τον σωματοφύλακά μου δίπλα μου.
Μισό λεπτό. Αυτό είναι το ρολόι!
Ποιο ρολόι;
Σου έχω μιλήσει γι' αυτό το ρολόι.
Στο ενεχυροδανειστήριο είχε ένα ωραίο αντρικό ρολόι.
Με ακούς;
Κανείς δεν με ακούει.
Έχασα το δώρο σου αμέσως μετά που το αγόρασα.
Ήταν ένα πολύ ωραίο ρολόι βίντατζ.
Γι' αυτό το ρολόι μιλούσες;
Ναι.
Πού το βρήκες;
Απίστευτο μου φαίνεται.
Κι εσύ με έσωσες χωρίς να το ξέρεις.
Εγώ;
Σε έσωσα όπως με έσωσες εσύ;
Ναι.
ΝΕΑ ΕΠΙΛΟΓΗ ΤΗΣ ΣΕ-ΡΙ
ΝΕΟ ΚΑΤΑΣΤΗΜΑ ΣΕ ΕΚΘΕΣΙΑΚΟ ΧΩΡΟ
Αυτή εδώ...
είναι η τέλεια ευκαιρία, γιατί η Σε-Ρι
θα πρέπει να πάει οπωσδήποτε στην εκδήλωση.
Ναι, αλλά αν πάμε χωρίς σχέδιο και μας πετάξουν έξω ξανά;
Τι θα λέγατε να ντυθούμε όπως οι Νοτιοκορεάτες;
ΚΟΥΖΙΝΑ ΚΑΙ ΜΠΑΝΙΟ: ΕΙΔΗ ΓΙΑ ΤΟ ΣΠΙΤΙ
Καιρό έχω να μιλήσω δημόσια.
Έχω άγχος.
Πώς είμαι;
-Εξαίσια. -Αλήθεια;
Δεν φαίνεσαι καθόλου αγχωμένη.
Μην ανησυχείς. Απλώς μίλα στον κόσμο.
Ακούστε, παρακαλώ.
Για να ξεκινήσουμε,
καλώ την ιδρύτρια της Επιλογής της Σε-Ρι, που επέστρεψε σαν από θαύμα,
την πρόεδρο Γιουν Σε-Ρι.
Ετοιμάζαμε τη σειρά
εσωτερικής διακόσμησης της Επιλογής της Σε-Ρι πολύ καιρό.
Και τώρα είναι πλέον έτοιμη.
Θα ήθελα να ευχαριστήσω όλους όσους ήρθαν εδώ σήμερα
για να το γιορτάσουν μαζί μου.
Είμαι σίγουρη πως η εξαφάνισή μου
πρέπει να προκάλεσε κάποια αμηχανία.
Θα εργαστώ σκληρά,
για να επανορθώσω που σας ανησύχησα.
Χάρη σ' εσάς, η εταιρεία αναπτύχθηκε
και κατάφερε να φέρει πολλά κέρδη.
Γι' αυτό, σας έχω ετοιμάσει ένα δωράκι.
Τώρα.
Είναι ένα ειδικό μπόνους.
Σας ευχαριστώ που εργαστήκατε τόσο σκληρά.
Λοιπόν. Ας ανοίξουμε το κατάστημα
κι ας ξεκινήσουν οι πωλήσεις.
-Ζήτω! -Ζήτω!
Στη σκληρή δουλειά!
Τώρα που ντυθήκαμε έτσι ωραία, κανείς δεν θα σχολιάσει την εμφάνισή μας.
Απλώς πρέπει να προσέχουμε πώς μιλάμε.
Εδώ στον Νότο, οι πλούσιοι συχνά λένε το εξής:
"Πόσο κάνει; Πόσο κοστίζει αυτό;"
Αλήθεια;
Άρα, πρέπει να έχω κόλλημα με τις τιμές.
Ναι.
Εύκολο ακούγεται.
Προχωρήστε ευθεία.
Πόσο κάνει αυτό;
Κοστίζει 3,710.000 γουόν.
Αν η τιμή συμπεριλαμβάνει το τραπέζι, τον καναπέ και την καρέκλα,
λογική μού φαίνεται.
Τόσο κοστίζει μία καρέκλα.
Μάλιστα.
Πάλι λογικό μού ακούγεται.
Είναι η τελευταία που έχουμε διαθέσιμη.
Θα την αγοράσετε;
Φυσικά. Θα το ήθελα.
Πριν το αποφασίσω, όμως, θα ήθελα να μιλήσω στην πρόεδρο
της εταιρείας.
-Παρακαλώ; -Απλώς, έχω
μερικές ερωτήσεις σχετικά με το προϊόν.
Μπορείτε να ρωτήσετε εμένα.
Θα ήθελα να αγοράσω αυτό.
Την κονσόλα;
Όχι, αυτό το τραπέζι.
Αυτή είναι η κονσόλα, κύριε.
Όχι, δεν κατάλαβες.
Θέλω να αγοράσω αυτό κι εκείνο εκεί κι αυτά εδώ επίσης.
Πόσο θα κοστίσει να αγοράσω όλα αυτά εδώ;
Για ανθρώπους σαν κι εμένα, ο χρόνος είναι χρήμα.
Δεν θα σπαταλήσω τον χρόνο μου διαλέγοντας έπιπλα.
-Όντως. -Όντως.
Θα αγοράσετε ό,τι υπάρχει εδώ;
Προκειμένου να αγοράσω τα πάντα,
θα ήθελα να μιλήσω απευθείας με την ιδιοκτήτρια.
Θα είναι πιο γρήγορες οι διαπραγματεύσεις για την τιμή έτσι.
Όχι, θα είναι πιο γρήγορο αν διαπραγματευτούμε μαζί.
Αυτοί δεν είναι;
Ναι. Επέμεναν να δουν την πρόεδρο.
Σαν να φαίνονται λιγάκι ύποπτοι.
Άκουσα απ' τα κεντρικά
πως παραλίγο να της επιτεθεί ένας εμμονικός θαυμαστής πρόσφατα.
-Λέτε να... -Να φωνάξουμε την ασφάλεια.
Κύριε.
Πώς μπορούμε να σας βοηθήσουμε;
Δεν χρειάζομαι βοήθεια.
-Μόλις κρυφάκουσα. -Τι;
Μας ανακάλυψαν.
Πάμε να φύγουμε.
Τι; Γιατί;
Ο σεκιουριτάς απ' τις προάλλες!
Αν μας αναφέρει...
Πάμε να φύγουμε τώρα αμέσως.
Ο Έουν Ντονγκ. Πού είναι;
Πού πήγε ο Έουν Ντονγκ; Ψάξτε τον.
Έουν Ντονγκ!
Βρε τον αλήτη. Γιατί κοιμάται; Ξυπνήστε τον.
-Σήκω! Ξύπνα! -Τον αλήτη.
Θα μας συλλάβουν!
Βγες έξω τώρα!
Έλα εδώ!
Έουν Ντονγκ!
-Ξύπνα! -Ακούς;
Έουν Ντονγκ, θα μας πιάσουν!
Βγες έξω. Έλα εδώ αμέσως!
Θα μας συλλάβουν.
Έλα!
Πάμε.
Πάμε, Έουν Ντονγκ. Γρήγορα.
Από εκεί. Ελάτε.
Με συγχωρείτε! Περιμένετε!
Συγγνώμη!
Κύριε! Τα παπούτσια σας!
Ξεχάσατε τα... Να πάρει.
Δεν μας κυνηγάει πια.
Το ήξερα. Τι γρήγορη αντίληψη που έχουν.
Πώς μας ξεχώρισε και μας πήρε στο κυνήγι;
Ακριβώς.
Τρόμαξα με τον Έουν Ντονγκ.
Τι απέγιναν τα παπούτσια σου;
Αμάν! Τόσο που βιαζόμουν, τα ξέχασα.
Έπρεπε να πρόσεχες. Κάνει παγωνιά.
Κάθισε.
Γιατί πήγες και κοιμήθηκες σ' εκείνο το κρεβάτι;
Ύπνος εν ώρα αποστολής;
Ζητώ συγγνώμη.
Ποτέ πριν δεν είχα ξαπλώσει σε τόσο αναπαυτικό κρεβάτι, κι έτσι...
Αρκετά.
Δεν το έκανε επίτηδες.
Ήταν εξουθενωμένος.
-Φόρεσε αυτά. -Όχι, ευχαριστώ. Καλά είμαι.
Αλήτη.
Αν τραυματιστούν τα πόδια σου;
Ούτε στο νοσοκομείο δεν μπορούμε να πάμε.
Φόρεσέ τα.
Συγγνώμη.
Λοχαγέ Ρι!
Γιατί στα κομμάτια ήρθατε...
στον Νότο;
Πώς ήρθατε μέχρι εδώ;
-Λοχαγέ Ρι. -Λοχαγέ Ρι.
Είδες τον σωματοφύλακά μου;
Τον είδα πριν από λίγο.
Πού πήγε; Έπρεπε να είναι συνέχεια στο πλευρό σας.
Θα τον κατσαδιάσω για τα καλά.
Δεν χρειάζεται.
Σε-Ρι, έπρεπε να μου είχες πει
ότι πέρασες τέτοια περιπέτεια.
Μας πλήγωσες.
Δεν είμαστε οικογένεια;
Δεν καταλαβαίνω τι λέτε. Και είμαι πολύ απασχολημένη.
Για τη Βόρεια Κορέα λέμε.
Είναι αλήθεια ότι ο Σε-Χέονγκ προσπάθησε να εμποδίσει την επιστροφή σου;
Φυσικά και είναι αλήθεια.
Και θεωρεί πως είναι άνθρωπος;
Πού τ' ακούσατε όλα αυτά;
Δεν έχει σημασία αυτό τώρα.
Σημασία έχει να ενώσουμε τις δυνάμεις μας.
Τώρα είμαστε δύο εναντίον ενός. Ας τον καταστρέψουμε.
Γι' αυτό ήρθατε εδώ;
Άκουσέ με προσεκτικά.
Η μαμά αποφάσισε να με στηρίξει.
Έλα στο στρατόπεδό μας.
Και βγάλε τη φραγή απ' το κινητό σου. Αδερφός σου είμαι.
Αλήθεια;
Τότε, τι θα λέγατε
να συμμαχούσατε με τη μαμά
εναντίον του Σε-Χέονγκ
και να στηρίζατε εμένα;
Εγώ θα αναλάμβανα την εταιρεία εξαρχής.
Τι;
Εγώ απαρνούμαι τα δικαιώματά μου ως πρωτότοκος
και συμμαχώ μαζί σου εναντίον του.
Μην είσαι τόσο εγωίστρια.
Τότε, πες μου πώς έμαθες όλα αυτά που μου είπες.
Πες της, αγάπη μου.
Απ' τον κύριο Ο.
Ήταν το τσιράκι του Σέουνγκ-Τζουν.
Έμαθα πως συναντήθηκε πολλές φορές με τον Σε-Χέονγκ.
Και τον έκανα να τα ξεράσει όλα.
Παρεμπιπτόντως, μου φαίνεται ύποπτος τύπος.
Πρόσφατα, αγόρασε διαμέρισμα 165 τετραγωνικών μέτρων
-χωρίς δάνειο. -Δεν φαίνεται ποιος του έδωσε τα χρήματα;
Μάθε ποιος του τα έδωσε και γιατί
κι ενημέρωσέ με.
-Εγώ; -Ναι, εσύ.
Έχω δουλειά. Πρέπει να πηγαίνω.
Ποια είναι και με διατάζει;
Σου είπε, όμως, να την ενημερώσεις μόλις ανακαλύψεις κάτι.
Σωστά.
Αυτό θα πει πως θα σε ξεμπλοκάρει.
Συμφώνησε να συμμαχήσουμε.
Αλήθεια;
Μπράβο σου. Τα κατάφερες!
ΕΠΙΠΛΩΣΗ ΚΙ ΕΣΩΤΕΡΙΚΗ ΔΙΑΚΟΣΜΗΣΗ ΓΙΟΥΝΓΚΛΙΜ
ΕΤΑΙΡΕΙΑ ΓΙΟΥΝΓΚΛΙΜ
Τζέονγκ Χέοκ, πού είσαι;
Τι;
Σε-Ρι!
Απίστευτο! Τι συμβαίνει;
Πώς είναι δυνατόν;
Δεν θα έπρεπε να είστε εδώ.
Μας έλειψες.
Με το ζόρι σε γνώρισα.
Έλα εδώ, Τσι Σου.
Μη με ντροπιάζεις έτσι.
Κι εσύ, Γκουάνγκ Μπέομ.
Ομόρφυνες κι άλλο.
Καλά είστε;
-Ναι. -Ναι.
Μου λείψατε τόσο πολύ.
-Κι εμένα. -Κι εμάς.
-Αλήθεια; -Εμένα όχι.
Τι έπαθαν τα μαλλιά σου;
-Σοβαρά. -Σε όλους αρέσουν.
Έλεος.
Λοιπόν, αρκετά.
Θα τα πείτε αργότερα.
Από εδώ ο...
Ονομάζομαι Τζουνγκ Μαν Μποκ.
Χαίρω πολύ.
Σε είδα πολλές φορές στο χωριό
και ξέρω και τη φωνή σου καλά.
Με γνωρίζεις;
Ναι, είσαι η δύσκολη πριγκίπισσα.
Εσείς του το είπατε;
Ξέρεις την παροιμία "Οι τοίχοι έχουν αφτιά και οι πόρτες μάτια";
Ο Μαν Μποκ είναι και ο τοίχος και η πόρτα.
Αυτό είναι το σπίτι μου.
-Τι; -Απίστευτο!
Αυτή η καπιταλιστική χώρα έχει πολύ περίεργα χερούλια.
Εμένα μου αρέσει.
Αν είναι δυνατόν!
Μη σας ξεγελάει η ομορφιά.
Περάστε.
Απίστευτο!
Τι κάνεις;
Ψάχνω για κοριούς.
Δεν υπάρχουν.
Πώς είσαι σίγουρη;
-Αυτό δεν είναι καν το σπίτι σου. -Τι θες να πεις;
Φυσικά και είναι το σπίτι μου.
Θες να πεις πως μένεις μόνη σου σ' αυτό το τεράστιο σπίτι;
-Πόσα δωμάτια έχει; -Πέντε, και τα χρησιμοποιώ όλα.
Πέντε δωμάτια, όλα για εσένα;
-Για τι τα χρησιμοποιείς; -Για κρεβατοκάμαρα, γραφείο,
γυμναστήριο,
ξενώνα κι έχω κι ένα να κάθεται. Ευχαριστημένος;
Έτοιμη την έχεις την απάντηση. Οφείλω να το παραδεχτώ.
Αυτό που με τρελαίνει είναι
ότι έχετε ζεστό νερό συνέχεια.
Εμένα με εντυπωσιάζει που υπάρχει συνέχεια ηλεκτρικό ρεύμα.
Και το πάτωμα είναι ζεστό, αν και δεν υπάρχει κοντά κλίβανος.
-Έχεις δίκιο. -Όντως.
Είναι καταπληκτικό το διαμέρισμα.
Μητέρα.
Θεέ μου.
Εσύ τα ετοίμασες όλα αυτά;
Πρέπει να φας, για να έχεις δυνάμεις.
Καλά λες.
Δεν ήρθε το τέλος του κόσμου.
Ας φάμε.
Μητέρα,
θ' αναγκαστούμε να φύγουμε απ' το χωριό;
Μη λες τέτοια πράγματα.
Δεν ξέρουμε ακόμα τι θα συμβεί στον πατέρα σου.
Τότε, γιατί μου απαγόρευσες να παίζω με τους φίλους μου;
Μείνε εδώ.
-Ποιος είναι; -Γέονγκ Άε.
Τι κάνεις εδώ;
Σου έφερα αυτά.
Θεούλη μου.
Έχουμε αρκετά τρόφιμα.
Είμαστε μια χαρά. Δεν τα χρειαζόμαστε. Πάρ' τα πίσω.
Ναι, αλλά...
Γέονγκ Άε.
Σου αρέσει το ζυμωτό ψωμί, έτσι δεν είναι;
Θεούλη μου.
Πότε ήρθες εσύ;
Μόλις τώρα.
Είναι ανοησία αυτή η γενναιότητα.
Μπορεί να σας τιμωρήσουν που ήρθατε.
Φύγετε αμέσως!
Να τρως καλά.
Χρειάζεσαι ενέργεια για ν' αντέξεις.
Καλά λέει.
Δεν ακούτε τι σας λέω;
Σας ζήτησα να φύγετε.
Φύγετε!
Εξαφανιστείτε!
Γέονγκ Άε.
Την κατάλληλη στιγμή βγήκες έξω.
Σκέφτηκα ότι μπορεί να χρειάζεσαι ξύλα για φωτιά
και σου έφερα να έχεις.
Το δωμάτιό σου πρέπει να είναι ζεστό,
για να μην αρρωστήσεις.
Έλεος, δεν παίρνετε από λόγια.
Είναι επικίνδυνο να είστε εδώ!
Φύγετε αμέσως, για να μην τιμωρηθείτε!
Γέονγκ Άε.
Πρέπει να φανείς δυνατή, Γέονγκ Άε.
-Μην κλαις. -Μην κλαις.
-Γέονγκ Άε, μην κλαις. -Μην κλαις.
Μην κλαις.
Φάτε.
Τσι Σου, σου αρέσει;
Νομίζεις πως το απολαμβάνω;
-Όχι; -Άδειασες την αποθήκη του λοχαγού Ρι,
γι' αυτό θα κάνω κι εγώ το ίδιο.
Θα πεινάσεις τα επόμενα χρόνια.
Εντάξει. Μείνε πιστός στην αποστολή σου.
Αν θέλεις να μείνω νηστική,
θα πρέπει να φας όλα τα μοσχάρια της χώρας.
Παραμύθια πουλάς πάλι;
Όχι.
Γιατί δεν τρως;
Φάτε εσείς.
Θα ήταν πολύ δύσκολο να έρθετε μέχρι εδώ.
Η σκέψη αυτή μου ραγίζει την καρδιά.
Συγγνώμη που το λέω,
αλλά εμείς υποφέραμε.
Γιατί παίρνει αυτή το καλύτερο κρέας;
Πάρτε κρέας μόνοι σας.
Μπορεί να το δώσει σε όποιον θέλει.
Στον Νότο, τέτοιους άντρες τούς λένε...
"ερωτύλους".
Τζου Μέοκ, όλα τα ξέρεις εσύ!
"Ερωτύλος";
Έχει κάποια σχέση με το θρύλος ή το στύλος;
Σε έναν θρυλικό έρωτα, ο φίλος σου είναι ο στύλος σου, οπότε ναι.
Αν περάσει κανείς τα σύνορα εξαιτίας μιας γυναίκας,
είναι πράξη παράνοιας, κι έτσι πρέπει να μείνει στην Ιστορία.
Δεν έγινε έτσι.
Δεν σας εξήγησα τι συνέβη ήρεμα και λογικά;
Καλά λέει.
Σ' αυτό, κανείς δεν φτάνει τον λοχαγό Ρι.
Είσαι ο καλύτερος.
Δίκιο έχεις.
Είσαι ο καλύτερος.
-Πάρε λίγο. -Χόρτασα.
Λοχαγέ Ρι.
Δεν μας μένει πολύς καιρός.
Ο πατέρας σου είπε να σε φέρουμε πίσω
το συντομότερο δυνατόν.
Πρέπει να φύγουμε μόλις τελειώσουν οι Παγκόσμιοι Στρατιωτικοί Αγώνες.
Ο πατέρας σου κανόνισε
να επιστρέψουμε με ασφάλεια.
Δεν άκουσες τι είπα;
Ο Τσέολ Γκανγκ μπορεί να απαγάγει τη Σε-Ρι και να τη φέρει ξανά στον Βορρά.
Μπορεί να επιτεθεί στον πατέρα μου και σ' εμένα.
Πώς θα τον πιάσουμε, αν δεν ξέρουμε καν πού είναι;
Στενεύει το χρονικό περιθώριο.
Η Σε-Ρι
είναι από καλή οικογένεια κι έχει πολλούς συμμάχους εδώ.
Μια χαρά θα είναι.
Μια εβραϊκή παροιμία λέει
"Οι πλούσιοι δεν έχουν γιους, αλλά κληρονόμους".
Δεν τρώνε μαζί μας, εκτός κι αν χρειάζονται χρήματα.
Έχεις άλλη σούπα;
Σήμερα έχει γενέθλια η Σε-Ρι.
Από πότε νοιάζεσαι;
Αλήθεια, το ήξερες;
Ποιο;
Ότι η Σε-Ρι ήταν στη Βόρεια Κορέα.
Σιωπή!
Δεν πήγες επαγγελματικό ταξίδι όταν έφυγες.
Πήγες να διευθετήσεις την επιστροφή της, σωστά;
ΟΝΟΜΑ ΠΡΟΣΩΠΟΥ: ΓΙΟΥΝ ΣΕ-ΡΙ
ΔΙΕΥΘΥΝΣΗ: ΓΚΑΝΓΚΝΑΜ-ΓΚΟΥ, ΣΕΟΥΛ
ΣΧΕΣΗ ΑΙΤΟΥΝΤΟΣ: ΠΑΤΕΡΑΣ
Ποιος σου το είπε;
Γιατί δεν με ενημέρωσες;
Φοβήθηκες μήπως
το χρησιμοποιούσα εναντίον της κόρης σου και της δυσκόλευα τη ζωή;
Μακάρι να μπορούσα να πω πως όχι.
Ήξερες
ότι ο Σε-Χέονγκ
γνώριζε πού ήταν η Σε-Ρι
και προσέλαβε κάποιον για να εμποδίσει την επιστροφή της;
Εδώ Σε-Ρι ένα.
Στην αστυνομία μάθαμε
ότι τους είπε πως δεν ήταν η φωνή της.
Και αρνήθηκε περαιτέρω φωνητική ανάλυση.
Λάβαμε αμέτρητες πληροφορίες όταν μαθεύτηκε το νέο.
Μάρτυρες είπαν πως την είχαν δει.
Είπαν πως είχαν βίντεο, πως κατέγραψαν τη φωνή της.
Όταν πήγα να το διασταυρώσω,
όλα ήταν πλαστά. Όπως θα είναι σίγουρα κι αυτό.
Πρόκειται για απάτη.
-Όχι! -Όχι!
Ένας στενός συνεργάτης της Σε-Ρι έδωσε το ηχητικό υλικό
κι αυτός εδώ ο άντρας, που είναι ο ασφαλιστής της,
έφτιαξε πλαστό αρχείο από συμφέρον.
-Κύριε, δεν είναι... -Πατέρα!
Θα πιστέψεις δυο άντρες που σου είναι άγνωστοι
ή τον γιο σου;
Σοβαρά μιλάς;
Προσπάθησε ο Σε-Χέονγκ
να εμποδίσει την επιστροφή της;
Φεύγεις κιόλας;
Έχω πρωινή συνάντηση.
Κοιμούνται οι άλλοι;
Θα είναι εξουθενωμένοι.
Μείνε μαζί τους σήμερα.
-Θέλω να σου πω... -Αλήθεια,
πώς είναι η πληγή σου;
Μια χαρά.
Δεν ήταν σοβαρή εξαρχής.
Μάλιστα.
Χαίρομαι.
Κράτησες την υπόσχεσή σου.
Έμεινες εδώ μέχρι που γιατρεύτηκε η πληγή σου.
Δεν έφυγες.
Από εδώ και πέρα, ακόμα κι αν εξαφανιστείς ξαφνικά,
δεν θα εκπλαγώ.
Δεν θα στενοχωρηθώ.
Δεν θα σε περιμένω.
Μην ανησυχείς για εμένα.
Αντίο.
Το νέο εποχικό στυλ που θα λανσάρουμε λέγεται "Σικ Ροκ".
Είναι επαναστατικό και άγριο
και χαρακτηρίζεται από δερμάτινα μπουφάν και μεταλλικά αξεσουάρ.
Τι συμβαίνει;
Πρέπει να φύγω άμεσα.
Συναντήθηκες με τον Σε-Τζουν;
Είμαι σίγουρη πως τα ξέρεις.
Ποια;
Αυτά που έκανε ο Σε-Χέονγκ.
Άκουσέ με προσεκτικά.
Η μαμά αποφάσισε να με στηρίξει.
Δεν θα το αφήσω να περάσει έτσι.
Επομένως...
Για χάρη δική μου;
Ή του πρωτότοκου γιου σου, του Σε-Τζουν;
-Σε-Ρι... -Πρόσεξε τι θα πεις.
Γιατί
μπορεί να ακουστείς
σαν βιολογική μου μαμά.
Ό,τι και να πω, δεν θα με πιστέψεις.
Όμως, δεν είναι έτσι...
Καλά λες. Δεν θα σε πιστέψω.
Δεν γύρισες.
Σε-Ρι,
θα με περιμένεις εδώ, να πάω να φέρω κάτι να πιούμε;
Εντάξει.
Μαμά!
Μην κοιμηθείς.
Θα έρθει η μαμά όπου να 'ναι.
Θα γυρίσει πριν φτάσω στο 100.
Ένα.
Δύο.
Τρία.
Τέσσερα.
Ενενήντα οκτώ.
Ενενήντα εννιά.
Ένα.
Δύο.
Τρία.
Τέσσερα.
Από εκείνη τη μέρα,
-η καρδιά μου μοιάζει με παγωμένη θάλασσα. -Ξύπνα.
-Και ο ήλιος δεν λάμπει ποτέ
-Έλα, μικρή. -σ' εκείνη τη θάλασσα.
Όσες φορές και να μέτρησα,
ποτέ δεν βγήκε ο ήλιος.
Κι εσύ δεν γύρισες.
Από εκείνη τη μέρα, μια σκέψη μού βασανίζει το μυαλό.
"Γιατί να έρθω σ' αυτόν τον κόσμο
και να κάνω τη ζωή της μαμάς μου κόλαση;
Θα ήταν καλύτερα αν δεν είχα γεννηθεί.
Αισθάνομαι άσχημα...
και που αναπνέω".
Εντάξει.
Δεν χρειάζεται...
να πιστέψεις ό,τι έχω να πω.
Μη με ξαναεπισκεφτείς ποτέ στα γενέθλιά μου.
Είναι ό,τι χειρότερο.
Βλέπετε,
αισθάνομαι ότι κάνω καλή δουλειά
όταν φέρνω σε επαφή ανθρώπους με παρόμοιες ανάγκες.
Έχουμε εμείς
παρόμοιες ανάγκες;
Οπωσδήποτε.
Απ' ό,τι βλέπω εγώ, οι ανάγκες σας,
αν και διαφέρουν, συγκλίνουν.
Για παράδειγμα, εσείς οι δύο
θέλετε να εξαφανιστεί η Γιουν Σε-Ρι.
Κι αυτός ο κύριος θέλει
να την πάρει μαζί του.
Θέλετε να την πάρετε μαζί σας;
Τι πάει να πει αυτό;
Θα την πάρετε ξανά στη Βόρεια Κορέα;
Γιατί πρέπει να μάθετε;
Δεν σας αρκεί να εξαφανιστεί;
Τι συμπεριφορά είναι αυτή;
Φυσικά και πρέπει να μάθω.
Θα είναι ασφαλής
στον Βορρά;
Πρέπει να την πάρω πίσω μαζί μου,
για να επιβεβαιώσω κάτι.
Εξαιτίας της, έχασα πολλά.
Και πρέπει να τα ξανακερδίσω.
Όμως, δεν μπορώ
να εγγυηθώ για την ασφάλειά της.
Αυτό δεν θέλετε;
Θα ξεφορτωθώ τα προβλήματά σας.
Μισό λεπτό.
"Θα ξεφορτωθείτε";
Αυτό παραπάει.
Αυτός ο άντρας είναι επικίνδυνος.
Θέλεις να μου καταστρέψεις τη ζωή;
Πώς τολμάς και μου συστήνεις κάποιον τέτοιον;
Θα προσποιηθώ πως δεν έγινε αυτή η συνάντηση.
Εμείς δεν συναντηθήκαμε ποτέ, εντάξει;
Κύριε...
Να πάρει.
Ακούστε.
Θα χρειαστείτε χρήματα
για να φέρετε εις πέρας το σχέδιό σας.
Θα χρειαστείτε και πληροφορίες.
Γνωρίζετε
τη διεύθυνσή της;
Τότε...
μην πας πουθενά μέχρι να γιατρευτεί η πληγή.
Μόνο μέχρι να γιατρευτεί.
Υποσχέσου μου.
Όταν γιατρευτεί...
ακόμα κι αν εξαφανιστείς ξαφνικά...
θα το δεχτώ.
Τζέονγκ Χέοκ.
Έφυγες;
Στ' αλήθεια;
Τόσο σύντομα;
Δεν είπες πως έτσι γιορτάζουν εδώ;
Στις σειρές τούς αρέσει.
Σε-Ρι, δεν έχεις γενέθλια σήμερα;
Χρόνια σου πολλά.
Χρόνια πολλά.
Χρόνια σου πολλά.
Σε-Ρι.
Μην έρχεσαι κοντά.
Έχω τα χάλια μου.
Ζητώ συγγνώμη.
Σε τρομάξαμε στα γενέθλιά σου.
Δεν είναι αυτό.
Δεν τρόμαξα.
Φοβήθηκα.
Από εδώ και στο εξής...
κάθε χρόνο θα θυμάμαι αυτήν τη μέρα.
Θα θυμάμαι αυτήν την υπέροχη μέρα.
Σου είπα να μην έρθεις κοντά.
Δεν θέλω να δεις το πρόσωπό μου.
Του χρόνου
και την επόμενη χρονιά...
και τη μεθεπόμενη,
όλα θα πάνε καλά.
Επειδή θα σε σκέφτομαι.
Θα νιώθω ευγνωμοσύνη που ήρθες σ' αυτόν τον κόσμο.
Θα νιώθω ευγνωμοσύνη
που η γυναίκα που αγαπάω αναπνέει ακόμα.
Γι' αυτό, τα γενέθλιά σου
θα είναι πάντα μια υπέροχη μέρα.
ΧΑΣΑΤΕ
Δεν θα περάσει έτσι αυτό, Απελπισμένε Μαχητή.
Σήμερα
είναι 2 Φεβρουαρίου.
Έχω γενέθλια.
Και...
είμαι στην κορυφή
μιας γέφυρας
στο Ζίγκρισβιλ.
Δεν το έχω μετανιώσει.
Μπαμπά...
Σε-Τζουν,
Σε-Χέονγκ
και μαμά.
Θα φύγω.
Μη ζήσετε τελείως ευτυχισμένοι όμως.
Πού και πού...
να με σκέφτεστε.
-Με συγχωρείτε. -Τι είναι;
Θα μας βγάλετε μια φωτογραφία;
Εντάξει.
Δώστε μου τη φωτογραφική.
Είναι λίγο τρομακτικά εδώ.
Τώρα πρέπει να τη βγάλετε;
Μπορούσε και καλύτερα.
Βλέπεις;
Δεν ήταν σύμπτωση.
Ήταν το πεπρωμένο μας.
Τζέονγκ Χέοκ.
Πού πας;
Βασικά...
Έχω να συναντήσω κάποιον.
Ήταν απλώς περαστικοί.
Απίστευτο, ζηλεύει ο μικρός Χέοκ;
Δεν σας ενημέρωσε η Νταν ότι δεν θα γυρνούσε το βράδυ;
Δεν έχουμε τέτοιου είδους σχέση, μαμά.
Μου αρέσει πολύ η Νταν.
Απαντήσεις θέλω μόνο στις ερωτήσεις μου.
Εννοείς πως δεν σε νοιάζει αν την απαγάγω ή αν τη σκοτώσω;
Γιατί αποχαιρετιόμαστε συνέχεια;
Θα σε θυμάμαι ό,τι κι αν συμβεί.